
ASAR TAHLILI
 Asar tahlili uchun tavsiya etiladigan mavzular:

Normurod Norqobilov  “Oqbo‘yin” hikoyasi 


Ernest Seton-Tompson  “Lobo” hikoyasi



          BSB bo‘yicha o‘quvchiga qo‘yiladigan talablar:
         • o‘z fikrini imlo va husnixat qoidalariga rioya qilgan holda yozma ifoda etadi; 
        • mavzuni qayta o‘rganib, o‘rganganlari asosida o‘z fikr-mulohazalari,
          taassurotlari va xulosalarini aniq, tartibli (ketma-ketlikka amal qilgan holda) 
          hamda badiiy-tasviriy vositalar bilan boyitib ifodalaydi.
Asar tahlili uchun topshiriqlar:
1. Asarning asosiy mavzusi va g‘oyasi. Muallif qanday muammolarni ko‘targan?
2. Asardagi bosh qahramonlarning fe’l-atvori, qarashlari, xatti-harakatlari haqida o‘z fikr-mulohazangizni yozing.
3. Asardagi muammoni aniqlang, kelib chiqish sababi va unga munosabatingizni yozing.
4. Asar mazmuni  bugungi kun uchun qay darajada ahamiyatli ekanligi haqidagi fikrlaringizni yozing.
5. Asar sizga yoqdimi/yoqmadimi? Sababini izohlang.

	Baholash mezonlari (50 ball)
	Ball

	1. Asarning asosiy mavzu va g‘oyasini ochib berishi
	10 ball

	Asarning asosiy mavzusi va g‘oyasini tushungan, muallif ko‘targan muammoni anglay olgan va bular haqida aniq, tartibli tarzda o‘z fikrini bayon etgan bo‘lsa –
	10 – 8 ball

	Asarning asosiy mavzusi va g‘oyasini tushungan va bu haqida aniq va tartibli bayon etgan, ammo muallif ko‘targan muammoni to‘liq anglay olmaganligi sabab yetarlicha yorita olmagan bo‘lsa –
	7 – 5  ball

	Asar mazmunini chuqur tushuna olmaganligi sabab mavzu va g‘oya haqidagi fikrlarini yetarlicha bayon eta olmagan bo‘lsa –
	4 – 1 ball

	2. Asardagi obrazlar tahlili
	10 ball

	Asardagi bosh qahramonlar haqida o‘z mulohazalarini yozgan, bosh obrazlar haqidagi fikrlarini asoslay olgan bo‘lsa –
	10 – 8 ball

	Asardagi bosh qahramonlar haqida o‘z mulohazalarini yozgan, bosh obrazlar haqidagi fikrlari  deyarli asoslanmagan bo‘lsa –
	7 – 5  ball

	Asar mazmunini to‘liq tushunmagani sabab bosh obrazlar haqidagi fikrlarini  asoslay olmagan bo‘lsa –
	4 – 1 ball

	3. Muammolarning kelib chiqish sabablarini yorita olishi
	10 ball

	Asardagi muammoni aniqlay olgan, muammoning kelib chiqish sababini tushungan va unga munosabatini asosli tarzda aniq va izchil bayon eta olgan bo‘lsa – 
	10 – 8 ball

	Asardagi muammoni aniqlay olgan, muammoning kelib chiqish sababini tushungan, ammo unga munosabatini asosli tarzda bayon eta olmagan bo‘lsa –
	7 – 5  ball

	Asar mazmunini yaxshi tushunmagani bois asardagi muammoni to‘liq anglamagan, shu sabab muammoga munosabatini yuzaki ifodalagan bo‘lsa –
	4 – 1 ball

	4. Asarning bugungi kundagi dolzarblik darajasi  
	10 ball

	Asar g‘oyasi  bugungi kun uchun qay darajada ahamiyatli ekanligini, obrazlardagi g‘urur, matonat, sadoqat kabi xislatlarni bugungi kun kishisi uchun qay darajada muhimligini asosli tarzda bayon eta olgan bo‘lsa –
	10 – 8 ball

	Asar g‘oyasi  bugungi kun uchun qay darajada ahamiyatli ekanligini anglagan, ammo obrazlardagi g‘urur, matonat, sadoqat kabi xislatlarni bugungi kun kishisi uchun qay darajada muhimligi haqida to‘xtalmagan bo‘lsa –
	7 – 5  ball

	Asarning g‘oyasi va obrazlari haqidagi fikrlar bor-u, ularning  bugungi kundagi ahamiyati haqida deyarli to‘xtalmagan bo‘lsa –
	4 – 1 ball

	5. Asar haqidagi xulosalarini bayon qilishi
	10 ball

	Asarning qaysi jihatlari yoqqan/yoqmaganini asardan keltirilgan o‘rinlar orqali asoslagan bo‘lsa  –      
	10 – 8 ball

	Asarning qaysi jihatlari yoqqan/yoqmaganini shaxsiy fikrlari orqali ifodalay olgan, ammo fikrlarini asardan misol keltirib asoslamagan bo‘lsa  –        
	7 – 5  ball

	Asarning qaysi jihatlari yoqqan/yoqmaganini yuzaki tarzda ifodalagan, shuningdek, asoslamagan bo‘lsa  –  
	4 – 1 ball

	Jami:
	50 ball


	 
